《和咏廨署有樱桃》
唐代·孙逖

上林天禁里，芳树有红樱。江国今来见，君门春意生。

香从花绶转，色绕佩珠明。海鸟衔初实，吴姬扫落英。

切将稀取贵，羞与众同荣。为此堪攀折，芳蹊处处成。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。